
Eesti Evangeelne Vennastekogudus
                                                                                       

Kultuuriministeerium                                                                                           15.07.2026

Vennastekoguduse 300. aastapäeva tähistamine 2027              
                                                                                                                    
Austatud kultuuriminister!
Pöördume Teie poole ettepanekuga koostöös Eesti Vennastekoguduse, Eesti Piibliseltsi ja teiste partneritega väärikalt ja tänulikult tähistada hiljem Eesti riigi iseseisvuseni viinud vennastekoguduse rajamise 300. aastapäeva aastal 2027.
Vennastekoguduse algus Herrnhutis Saksamaal 1727 lõi tingimused selle levikuks Eestisse ja mujale üle maailma. Selle tulemusena loodi Eestis vennastekoguduste võrk, mille kaudu kujunesid lugija-wennad, ühine seltsitöö, laulukooride (ja hiljem pasunakooride) loomine, mitmehäälne muusika, sõnalooming, lugemis- ja kirjaoskuse järsk tõus, eestikeelne haldustegevus. Selle tõukena ilmus eestikeelne piiblitõlge aastal 1739. Selle põhja pealt arenes edasi nii eestikeelne (aja-) kirjandus kui ka laulupeod, Eesti vaimne, kultuuriline ning lõpuks ka poliitiline areng kuni oma riigi loomiseni välja. Just vennastekoguduse liikumine lõi meie rahvale  ja riigile aluse ning võimaldas eesti rahval eristuda idapoolsetest soome-ugri hõimudest, kes praeguseks on etniliselt välja suremas.
Oleme kavandanud juubeliga seoses traditsioonilise suvepäeva laiendamist (eelarve koos kontserdiga 5000 EUR), ühe vastava suunitlusega teaduskonverentsi korraldamist ning sellega seotud publikatsiooni (4000), vennastekoguduse ajalugu ja kultuurimõju tutvustava rändnäituse koostamist (15 000) ja dokumentaalfilmi tegemist (15 000) ning mitmete juubeliga seotud regionaalsete kultuuriürituste korraldamist (3000).
Teeme ettepaneku lisada järgmise aasta riigieelarvesse nende kulude katmiseks vastav summa 42 000 EUR. Oleme valmis Teile kõiki neid üritusi detailsemalt tutvustama ning võimalikele küsimustele vastama.
Lugupidamisega 
Tanel Ots                                                                                         
Vennastekoguduse peavanem     

